stanford-oval/wikipedia huggingface dataset:
רון דרמון
הערות שוליים

↑  אורן אהרוני, רון דרמון נפגע מאופניים חשמליים: "לא זוכר כלום", באתר ynet, 28 במאי 2017
↑  שירי אלג'ם, ‏דרמון עבר תאונה, יחמיץ את אליפות אירופה?, באתר ערוץ הספורט, 28 במאי 2017
↑  אורן אהרוני, בגלל התאונה: רון דרמון הודיע על פרישה, באתר ynet, 11 בדצמבר 2017
|  משלחת ישראל לאולימפיאדת ריו דה ז'ניירו (2016)  |
| --- | --- | --- |
|  אופניים | שני בלוך • שלומי חיימי |  |
|  אתלטיקה | דניאל גואדי • מאור טיורי • מארו טפרי • טסמה מוגס • דונלד סנפורד • לונה צ'מטאי-סלפטר • חנה קנייזבה-מיננקו • דמיטרי קרויטר |  |
|  בדמינטון | מישה זילברמן |  |
|  ג'ודו | לינדה בולדר •  ירדן ג'רבי • גילי כהן • שגיא מוקי • גולן פולק • שירה ראשוני •  אורי ששון |  |
|  גולף | לטיסיה בק |  |
|  היאבקות | אילנה קרטיש |  |
|  הרמת משקולות | איגור אולשנצקי |  |
|  התעמלות אמנותית | נבחרת ישראל בהתעמלות אמנותית (יקטרינה לבינה, קרינה ליחבר, אידה מיירין, יובל פילו, אלונה קושבצקי) • נטע ריבקין |  |
|  התעמלות מכשירים | אלכס שטילוב |  |
|  טאקוונדו | רון אטיאס |  |
|  טניס | דודי סלע |  |
|  טריאתלון | רון דרמון |  |
|  קליעה | סרגיי ריכטר |  |
|  שחייה | קרן זיבנר • יעקב טומרקין • אנדראה מורז • גל נבו • עמית עברי • זיו קלונטרוב • זוהר שיקלר |  |
|  שחייה צורנית | אנסטסיה גלושקוב • יבגניה טטלבאום |  |
|  שיט | נינה אמיר • מעיין דוידוביץ' • גיל כהן • אייל לוין • דן פרויליך • שחר צוברי |  |
צ'ס רקורדס

| --- | --- |


 נתונים כלליים
 מייסדים:  לאונרד ופיל צ'ס
 תקופת הפעילות:  1950–1975 (כ־25 שנים) 
 חברת אם:  יוניברסל מיוזיק גרופ 
 חברות בנות:  צ'קר רקורדס 
 מיקום המטה:  שיקגו 
 
צֶ'ס רקורדס (באנגלית: Chess Records; כלומר תקליטי צֶ'ס או שחמט) הייתה חברת תקליטים אמריקאית משיקגו שהתמחתה בבלוז, רית'ם אנד בלוז, גוספל, הקלטות מוקדמות של רוק אנד רול ומספר תקליטי ג'אז.
היסטוריה

את החברה הקימו זוג האחים היהודים שהיגרו מפולין, לאונרד ופיל צ'ס, בשנת 1952 בשם "צֶ'קר רקורדס", על בסיס יוזמה קודמת מ-1947 בשם "אריסטוקרט רקורדס". לאחר 1955 נקראה החברה צ'ס, אך המותג צ'קר נשמר והקלטותיהם של אריתה פרנקלין ובו דידלי למשל יצאו תחת המותג צ'קר או צ'קר/צ'ס.
נגן הבס והפזמונאי וילי דיקסון היה למפיק המוזיקלי המוביל בחברה והיה מעורב ברבות מהפקותיה. בין האמנים המזוהים עם החברה ניתן למנות את צ'אק ברי, באדי גאי, האולין' וולף, אטה ג'יימס, ג'ון לי הוקר, סאני בוי ויליאמסון, ממפיס סלים, ליטל מילטון, מאדי ווטרס ואחרים. כן הקליטו בה אמני הג'אז בני גודמן וסאני סטיט.
ב-1969, מעט לפני מותו של לאונרד צ'ס, נמכרה החברה לחברת GRT תמורת 6.5 מיליון דולר. בהמשך נמכר קטלוג ההקלטות של צ'ס ליוניברסל מיוזיק גרופ. החל מ-2005 מוציאה יוניברסל הקלטות קלאסיות של אמנים כצ'אק ברי, מאדי ווטרס ובו דידלי תחת המותג "צ'ס".
בשנת 2008 יצא לאקרנים הסרט "קאדילק רקורדס", סרט ביוגרפי אודות חברת ההקלטות, בו כיכבו הזמרת ביונסה שגילמה את דמותה של הזמרת אטה ג'יימס והראפר מוס דף שגילם את דמותו של הזמר צ'אק ברי.
טאקוונדו באולימפיאדת הנוער בואנוס איירס (2018)

| --- | --- |

 היכל:  היריד האולימפי
 תאריך התחלה:  7 באוקטובר 2018
 תאריך סיום:  11 באוקטובר 2018
 מתחרים:  100 (50 נערים ו-50 נערות)
 → 2014 
טורנירי הטאקוונדו באולימפיאדת הנוער בואנוס איירס (2018) התקיימו ביריד האולימפי. התחרויות היו מורכבות מחמישה טורנירים לנערים וחמישה טורנירים לנערות, שבכל אחת מהן השתתפו 10 לוחמי טאקוונדו, ובסך הכל 100 לוחמי טאקוונדו.
לוח זמנים

| תאריך | יום | שעת התחלה | תחרות |
| --- | --- | --- | --- |
| 7 אוקטובר | ראשון | 14:00 | נערות עד 44 ק"ג - מוקדמות ורבע גמר נערים עד 48 ק"ג - מוקדמות ורבע גמר |
| 7 אוקטובר | ראשון | 19:00 | נערות עד 44 ק"ג - חצי גמר וגמר נערים עד 48 ק"ג - חצי גמר וגמר |
| 8 אוקטובר | שני | 14:00 | נערות עד 49 ק"ג - מוקדמות ורבע גמר נערים עד 55 ק"ג - מוקדמות ורבע גמר |
| 8 אוקטובר | שני | 19:00 | נערות עד 49 ק"ג - חצי גמר וגמר נערים עד 55 ק"ג - חצי גמר וגמר |
| 9 אוקטובר | שלישי | 14:00 | נערות עד 55 ק"ג - מוקדמות ורבע גמר נערים עד 63 ק"ג - מוקדמות ורבע גמר |
| 9 אוקטובר | שלישי | 19:00 | נערות עד 55 ק"ג - חצי גמר וגמר נערים עד 63 ק"ג - חצי גמר וגמר |
| 10 אוקטובר | רביעי | 14:00 | נערות עד 63 ק"ג - מוקדמות ורבע גמר נערים עד 73 ק"ג - מוקדמות ורבע גמר |
| 10 אוקטובר | רביעי | 19:00 | נערות עד 63 ק"ג - חצי גמר וגמר נערים עד 73 ק"ג - חצי גמר וגמר |
| 11 אוקטובר | חמישי | 14:00 | נערות מעל 63 ק"ג - מוקדמות ורבע גמר נערים מעל 73 ק"ג - מוקדמות ורבע גמר |
| 11 אוקטובר | חמישי | 19:00 | נערות מעל 63 ק"ג - חצי גמר וגמר נערים מעל 73 ק"ג - חצי גמר וגמר |
הערות שוליים

1 2  הוועד האולימפי הבינלאומי והפדרציה העולמית לטאקוונדו (19 ביולי 2017). "Qualification System – Youth Olympic Games Buenos Aires 2018 - Taekwondo" (PDF) (באנגלית). נבדק ב-19 באפריל 2018. {{cite web}}:  (עזרה)
גראנד ארמי פלאזה

| --- | --- |

 מידע כללי
 סוג:  כיכר עירונית 
 כתובת:  ברוקלין 
 מיקום:  ברוקלין 
 מדינה:  ארצות הברית 
 קואורדינטות:  40°40′26″N 73°58′12″W﻿ / ﻿40.673888888889°N 73.97°W﻿ / 40.673888888889; -73.97
 אתר רשמי
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיגראנד ארמי פלאזה(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיגראנד ארמי פלאזה
 
שער הזיכרון לחיילים ולמלחים
גראנד ארמי פלאזה או רחבת הצבא הגדולה (באנגלית: Grand Army Plaza) היא כיכר המצויה ברובע ברוקלין של העיר ניו יורק במדינת ניו יורק שבארצות הברית.
הרחבה מהווה את רחבת הכניסה הראשית של פארק פרוספקט. הרחבה ידועה בשל שער הניצחון המצוי בה המכונה "שער הזיכרון לחיילים ולמלחים" (באנגלית: the Soldiers' and Sailors' Memorial Arch), בשל אנדרטת הזיכרון של ג'ון פיצג'רלד קנדי ופסלי הגנרלים של מלחמת האזרחים האמריקנית המצויים ברחבה.
שער הניצחון

הכיכר עוצבה על ידי מתכנני פארק פרוספקט, אדריכלי הגנים פרדריק לו אולמסטד וקלוורט ווקס כרחבת כניסה לפארק.
בשנת 1889 הציע ג'ון ה. דנקן, מתכנן קבר גרנט להקים במקום שער ניצחון לחיילים והמלחים שלחמו במלחמת האזרחים, בדומה לשער הניצחון המצוי בפריז. ב-30 באוקטובר 1889 הניח גנרל ויליאם טקומסה שרמן את אבן הפינה לשער הניצחון, והשער נחנך על ידי נשיא ארצות הברית, גרובר קליבלנד ב-21 באוקטובר 1892.
הפסלים והמזרקה

הפסלים נוספו לשער הניצחון תשע שנים לאחר חניכתו. היוזמה להקמת הפסלים הייתה יוזמה של משרד האדריכלים מקים, מיד ווייט כחלק מתוכנית לשפר את מראה הכיכר במסגרת תנועת העיר היפה. המפקח על הפארקים של העיר ניו יורק, פרנק סקוייר, התלהב מהרעיון, ושכר את פרדריק מקמוניס בשנת 1894 לתכנן את הפסלים עבור שער הניצחון:
קוודריגה
"רוח הצבא"
ו"רוח הצי".
הקוודריגה ניצבת בראש שער הניצחון ובה נוהגת קולומביה - דמות אלגורית המסמלת את ארצות הברית. את המרכבה מושכים שני סוסים. שני אלות ניצחון מכונפות מריעות בחצוצרות ומבשרות את בואה של קולומביה. על כנים נמוכים המצויים בקרבת הכניסה לפארק מצויים פסלי "רוח הצבא" ו"רוח הצי".
הפסל הראשון שהוצב היה הקוודריגה - ב-4 בדצמבר 1898, לאחר מכן הוצבו פסלי רוח הצבא, ולבסוף, ב-13 באפריל 1901 פסלי "רוח הצי".
צפונית לשער הניצחון (בצד הכיכר המרוחק ביותר מהפארק) ניצבת מזרקת ביילי (באנגלית: Bailey Fountain) - המזרקה הרביעית שנבנתה באתר זה. המזרקה המקורית שנבנתה כללה עמוד מים אחת. זו הוחלפה בשנת 1873 בהתאם לתוכנית של קאלוורט וקס, במזרקה המוארת על ידי תאורת גז צבעונית, ובה מספר מזרקות אנכיות. ב-1897 הותקנה במקום מזרקה חשמלית שתוכננה על ידי מהנדס החשמל פ. וו. דארלינגטון (F.W. Darlington) - במזרקה זו היו 19 מנורות חשמל שיצרו מופע תאורה עם תנועת המים. מזרקה זו הוסרה בשנת 1915 בשל הקמת מערכת הרכבת התחתית מתחת לכיכר.
ב-1932 נבנתה מזרקת ביילי על פי תוכניות האדריכל אדגרטון סוורתוט (Edgerton Swarthout) והפסל יוג'ין סאוואג' (Eugene Savage). המזרקה קרויה על שם הנדבן המקומי פרנק ביילי (Frank Bailey) אשר מימן את המזרקה לזכר אשתו מארי לואיז ( Mary Louise). המזרקה בנויה בסגנון קלאסי ומוצגים בה דמות אל הים היווני נפטון וכן דמויות של זוג נשים עירומות המייצגות חוכמה ושלווה.
הרחבה כיום

בשנת 1973 הוגדרה הרחבה כאתר לשימור, ובשנת 1975 הוכרזה הרחבה כאתר היסטורי של העיר ניו יורק.
הרחבה לא שופצה מאז נבנתה, ובשנת 1976 נפלה אחת מדמויות הניצחון מראש השער. הקוודריגה ודמויות הניצחון שוקמו בשנת 1980. שיפוץ נוסף נערך בשנת 2000.
שער הניצחון עצמו סגור למבקרים, אולם לעיתים נערכים בו מופעים מיוחדים. גרם מדרגות מאפשר לעלות לראש השער ולצפות ממנו לעבר הפארק.
הרחבה עצמה היא אחת הכיכרות העמוסות ביותר בברוקלין. בכיכר נפגשות שדרות פלטבוש, שדרון ואנדרבילט, הדרך המזרחית של ברוקלין, דרך פרוספקט פארק מערב, ורחוב יוניון.
בסופי שבוע, בעונת הקיץ, נערך ברחבה שוק איכרים שבועי.
לקריאה נוספת

Lancaster, Clay; (1967, 1972 ). Prospect Park Handbook Greensward Foundation, Inc. ISBN 0-913252-06-9
Berenson, Richard J. (ed); deMause, Neil (text); (2001). The complete illustrated guidebook to Prospect Park and the Brooklyn Botanic Garden Silver Lining Books, New York ISBN 0-7607-2213-7 Pages 32 - 36
שער הניצחון ב-1894, לפני הצבת הפסלים.
הקוודריגה - קולומביה במרכבתה
הניצחון בראש השער
שוק הירקות השבועי - מידי שבת, קיץ 2003
התנועה סביב הרחבה
הרחבה מכוסה שלג
משה הבלין

הרב משה הבלין (נולד בט"ז באלול ה'תש"ח, 20 בספטמבר 1948) הוא רבה הראשי האשכנזי של קריית גת, חבר בי"ד רבני חב"ד, ראש ישיבת תומכי תמימים ורב קהילת חב"ד בעיר.
ביוגרפיה

נולד בירושלים לדוב אליעזר הבלין, בנו של הרב שלמה זלמן הבלין, ולאלקה, מצאצאי הרב יוסף חיים זוננפלד, בתו של אברהם בלוי (אחיהם של משה ועמרם בלוי) ואחותו של הרב יוסף חיים בלוי, רבה הראשי של אשקלון.
למד בישיבת מיר בירושלים והיה מתלמידי הרב נחום פרצוביץ. לאחר מספר שנים עבר ללמוד בישיבת תומכי תמימים בכפר חב"ד, בראשה עמדו הרב אליעזר פלצינסקי והמשפיע הרב שלמה חיים קסלמן, בשנת תשכ"ט נסע ללמוד בישיבת תומכי תמימים המרכזית שבמרכז חב"ד העולמי.
בשנת תשל"א התחתן עם חיה בת אהרן רוזנטל, ראש המועצה הדתית של קריית גת, והחל להתגורר בעיר ולפעול בה במסגרת מוסדות חב"ד המקומיים.
בשנת תשמ"ז היה אחראי על סדרי הלימודים של האורחים ותלמידי ישיבות חב"ד ששהו אצל הרבי מנחם מנדל שניאורסון בחודש תשרי. דיווחיו הועברו אל הרבי דרך מזכירו הרב חודקוב.
פעילותו כרב וכראש ישיבה

בתחילת שנות ה-90, לאחר עזיבת הרב שלום דובער וולפא את ישיבת חב"ד בקריית גת, התמנה הרב הבלין לעמוד בראשות הישיבה. לאחר פטירת הרב שלום דרמר באייר תשנ"ז, נבחר בד' בכסלו תשס"ב (2001) הרב הבלין לרבה הראשי האשכנזי של קריית גת, לצד עמיתו הספרדי הרב שלמה בן חמו. הרב הבלין עומד בראש מערכת הכשרות בקריית גת, וכן בראש המרכז הרוחני לעולי חבר העמים בעיר.
הרב הבלין משמש כדיין בהרכבים שונים של רבני חב"ד, בעיקר בדיני תורה ובבוררויות בנושאים פנימיים בחב"ד. כמו כן הוא חבר עמותת הרבנים 'פיקוח נפש', חבר נשיאות "הוועידה לחיזוק מסורת חכמי המזרח ומורשת תורת החסידות" וחבר מערכת סדרת הספרים "כשרות". הרב הבלין הוא השליח הראשי של חב"ד בעיר קריית גת תחתיו פועלים שלוחים בשכונות ובתחומים ייעודיים.
בשנת 2005 זכה הרב הבלין בתביעה שהגיש בבית דין לעבודה נגד המועצה הדתית בעיר על הלנת שכר בסכום של כ-100 אלף שקל. היה זה מקרה ראשון של רב בישראל שהגיש תביעה נגד המועצה הדתית בעירו על הלנת שכר.
בשנת 2010 נמנה עם חמישים רבני הערים שחתמו על פסק הלכה, האוסר על השכרת ומכירת דירות לערבים, ולאחר מכן הסיר את חתימתו. באותה שנה נמנה עם הרבנים שחתמו על כרוז נגד מעצרו של הרב יצחק שפירא בעקבות פרסום ספרו "תורת המלך".
באדר תשע"ב (2012) התמנה על ידי מועצת הרבנות הראשית במינוי זמני כרבה של שדרות. המינוי הסתיים בחודש תמוז תשפ"ב (2022) כאשר נבחר הרב דרור טוויל לשמש כרב קבוע לעיר.
בבחירות לכנסת ה-19 תמך במפלגת עוצמה לישראל.
בשבט תשע"ו (2016) התמנה על ידי חברי בי"ד רבני חב"ד לשמש כחבר בית הדין.
בקיץ תשע"ו חתם עם הרב יוסף יצחק וילשנסקי והרב יצחק גולדברג ראש ישיבת חב"ד במגדל העמק, על הסכם עם צה"ל המסדיר את מעמדם של תלמידי ישיבות חב"ד, ומאפשר להם לצאת לשנת לימודים ב־770 סביב גיל 20 לתקופה של שנה (עם אפשרות הארכה לשנתיים), חרף סעיף המבטל פטור ומחייב גיוס לשוהה מעל 60 יום מחוץ לישראל במסגרת הסדר תורתו אומנותו, בתמורה להתחייבות להתגייס לצה"ל עד גיל 24. בנוסף, הובטח פטור מלא ל־15% מהתלמידים, תקצוב לישיבות עם שיעור גיוס גבוה ואפשרות לדחיית הגיוס עד גיל 26. חתימת ההסכם עוררה התנגדות פנימית בחב"ד על רקע טענה כי הרבי שלל כל הסכמה לגיוס לצה"ל, אך חלק מהמתנגדים חזרו בהם בעקבות הסכמת בית דין רבני חב"ד להסכם.
כחודש לאחר חתימת ההסכם התפרצו כעשרים אנשי העדה החרדית אל ביתו של הבלין וגרמו נזק לרכוש, על רקע התנגדותם להסכם. בעקבות האירוע נזקקה רעייתו לטיפול רפואי. בראיון עמו לאחר התקיפה אמר הרב הבלין שהוא "תומך בהסדר לגיוס בני ישיבות לצה"ל" והגדיר את עצמו כציוני. משטרת ישראל עצרה שלושה חשודים בפריצה, ושר הביטחון אביגדור ליברמן גינה את המעשה. כשבוע לאחר התקיפה, פסק הגאב"ד של העדה החרדית, הרב יצחק טוביה וייס שיש להפגין נגד הרב הבלין.
ב-2018 חשף העיתונאי אוריה אלקיים כי הבלין החליט כי נשים יוצאות אתיופיה בקייטרינג גדול בעיר, לא תוכלנה לבשל עד שלא תסופק לו הוכחה לגבי יהדותן. בעקבות התחקיר, החליטה מועצת הרבנות הראשית בנובמבר 2019 כי אין לבצע בירור יהדות על בסיס צבע עור ומוצא, לעובדים העוסקים בבישול בבתי עסק עם כשרות מהדרין. זמן קצר אחר כך מחק בג"ץ עתירה בנושא זה נגד הבלין, לאחר שהצהיר שיפעל בהתאם למתווה הנורמטיבי של מועצת הרבנות הראשית.
חיים אישיים

הרב הבלין אב לשבעה.
בנו לוי יצחק הוא מנכ"ל מוסדות חב"ד בקריית גת
בנו הרב יוסף ירחמיאל הוא ראש ישיבת תומכי תמימים בפרנקפורט, גרמניה
חתנו הרב יעקב יוסף קופרמן, הוא משפיע ור"מ בישיבת חב"ד בקריית גת
חתנו הרב מנחם מנדל רייצס, מחבר ספרים ומשלוחי חב"ד בקריית גת, בעבר כיהן כמשפיע בישיבת קטנה חב"ד בקריית גת
אחיו, הרב יוסף יצחק הבלין, משמש רב קהילת חב"ד בשכונת רמת שלמה בירושלים וראש מכון הוצאת ספרים היכל מנחם בירושלים
הערות שוליים

↑  כך מופיע באתר הרשמי של חב"ד קריית גת.
↑  ארי קלמן, הישג לכהנא: המועמד הסרוג ניצח את החרדים בקרב על רבנות העיר, באתר בחדרי חרדים, ‏19/07/2022
↑  הרב משה הבלין לבני קהילתו: "להצביע לעוצמה לישראל", באתר COL
↑  הרב משה הבלין צורף לבית-דין רבני חב"דבאתר col
↑  פרטי המסמך עליו חותמים הבחורים ● פרסום ראשון, COL
↑  אורי פולק, ראשי חב"ד מאשרים את חשיפת ההסכם עם צה"ל, אתר 'כיפה', ו' אב תשע"ו
↑  עוד רבנים בחב"ד מצטרפים נגד ההסכם. החסידים לא מתרגשים, אב תשע"ו
↑  נחשף: ההסדר המוצע לדחיית גיוסם של החוזרים מה'קבוצה', פרסום ראשון: בי"ד רבני חב"ד תומך בהסכם עם הצבא, אחרי מכתב ביה"ד: רבנים ומשפיעים חוזרים בהם מה"קול קורא", אתר COL
↑  אריה ריבקינד, אביגדור ליברמן: "תקיפת הרב הבלין היא חציית הקו האדום", באתר חרדים10, 8 בספטמבר 2016
↑  מתן צורי וקובי נחשוני, חסידי נטורי קרתא התפרעו בבית רב שתמך בהסדר גיוס, באתר ynet, 8 בספטמבר 2016
↑  חיים טוויל, זעזוע בחב"ד: 'קנאים' תקפו הרב שיזם ההסדר עם צה"ל; 3 נעצרו, באתר חרדים10, 7 בספטמבר 2016
↑  לילך שובל, ליברמן: "יש למצות את הדין עם תוקפי הרב משה הבלין", באתר ישראל היום, 8 בספטמבר 2016
↑  'העדה החרדית' נגד חב"ד: גיבוי למפגינים נגד הרב הבלין, כיכר השבת
↑  נתניהו מגיב לתחקיר כאן חדשות: לא מוכנים לקבל גזענות נגד יהודי אתיופיה - חדשות רוטר, באתר Rotter.net
↑  תחקיר הגזענות בקריית גת: בעקבות חשיפת כאן חדשות – שינוי בהנחיות, בערוץ כאן חדשות, 5 בנובמבר 2019
↑  בג"ץ 3258/19 לי-בר קייטרינג יפרח בע"מ נ' השר לשירותי דת
| --- | --- |
בקרת זהויות :  NLI: 987007574176205171  ISNI: 0000 0000 5408 7739  LCCN: nr93032764  VIAF: 4805364   WorldCat (עם VIAF): 4805364
ניקוס כריסטודולידיס

ניקוס כריסטודולידיס (ביוונית: Νίκος Χριστοδουλίδης; נולד ב-6 בדצמבר 1973) הוא פוליטיקאי ודיפלומט קפריסאי המכהן החל מ-2023 כנשיא קפריסין. בין השנים 2018–2022 הוא כיהן כשר החוץ ובשנים 2014–2018 כדובר ממשלת קפריסין.
בהכשרתו הוא מומחה במדעי המדינה, בוגר אוניברסיטת אתונה ופעל תקופה ארוכה בתחום הדיפלומטיה. בשנים 2007–2010 עבד כמרצה וחוקר באוניברסיטת ניקוסיה. מאוחר יותר מילא תפקידים שונים בממשלה השנייה של אנסטסיאדיס, לרבות כשר החוץ.
בינואר 2022 התפטר כריסטודולידיס מתפקידו בממשלה כדי לרוץ במועמד עצמאי בבחירות לנשיאות קפריסין בתמיכת מפלגות מרכז וימין-מרכז. בהמשך זכה גם בתמיכת המפלגה הדמוקרטית (DIKO), התנועה לסוציאל-דמוקרטיה (EDEK), ההתלכדות הדמוקרטית (DIPA) והתנועה לסולידריות.
בבחירות שהתקיימו ב-2023 הוא זכה בסיבוב הראשון ב-32.04% מקולות הבוחרים ובסיבוב השני ב-51.92%, שסיפקו לו את הניצחון. כריסטודולידויס נכנס לתפקיד הנשיא ב-28 בפברואר 2023. הוא הנשיא הראשון שנולד בקפריסין העצמאית.
ביוגרפיה > ילדות וצעירות

כריסטודולידיס נולד ב-1973 ביירוסקיפו, על יד פאפוס במשפחה יוונית קפריסאית. אבות אביו חיו בכפר חולו בהרי טרודוס גם כן באזור פאפוס, בעוד שמשפחת אמו התגוררה ביירוסקיפו.
הוא למד בתיכון על שם מקריוס השלישי בפאפוס וב-1991 נסע ללמוד בקווינס קולג' באוניברסיטת העיר ניו יורק, בה סיים תואר ראשון בכלכלה ובלימודים ביזנטיים ויווניים מודרניים. בהמשך סיים תואר שני במדעי המדינה באוניברסיטת ניו יורק ולימודי דיפלומטיה באקדמיה הים תיכונית ללימודים דיפלומטיים של אוניברסיטת מלטה.
ב-2003 סיים את הדוקטורט במדעי המדינה ובמנהל ציבורי באוניברסיטת אתונה.
ביוגרפיה > קריירה דיפלומטית ואקדמית

כריסטודולידיס נכנס לשירות הדיפלומטי של קפריסין בשנת 1999 לפני שהצטרף לממשלה ב-2013.
הוא שימש בשנים 2013–2018 כמנהל הלשכה הדיפלומטית של נשיא קפריסין, ובשנים 2014–2018 כדובר הממשלה. כמו כן, שימש כיועץ הנציגות הקבועה של קפריסין במועצת האיחוד האירופי בבריסל, סגן ראש הנציגות בשגרירות קפריסין ביוון וקונסול כללי של קפריסין בממלכה המאוחדת.
כריסטודולידיס לימד קורס על היסטוריית העולם אחרי מלחמת העולם השנייה בפקולטה להיסטוריה וארכאולוגיה של אוניברסיטת קפריסין בניקוסיה.
ביוגרפיה > כשר החוץ

ב-1 במרץ 2018, אחרי בחירתו מחדש של הנשיא ניקוס אנטסיאדיס התמנה כריסטולודידיס לשר החוץ.
ב-6 במרץ 2018 הצהיר שמדיניותה של ניקוסיה לא תושפע על ידי פשיטות טורקיה באזור הכלכלי הבלעדי של קפריסין. בפגישה עם ראש ממשלת יוון אלכסיס ציפראס הוא אמר ב"היעד מספר אחד הוא האיחוד מחדש של קפריסין".
במאי 2018 פנה רשמית לאו"ם על מנת לזרז את חידוש תהליך האיחוד מחדש של קפריסין. אחרי פגישה עם שר החוץ היווני ניקוס קוטציאס ב-7 במאי 2018 הוא שיבח את החלטתו של אנטוניו גוטרש, המזכיר הכללי של האו"ם לשלוח נציג מיוחד על מנת לשפר את האווירה לקראת חידוש השיחות.
ביוני 2018 כריסטודולידיס ביקר בישראל ונפגש עם הנשיא ראובן ריבלין ועם ראש הממשלה בנימין נתניהו. הם דנו בהתפתחויות האזוריות ובהידוק היחסים הדו-צדדיים בתחום האנרגיה ומצבי החירום. הם דנו בחדירות הטורקיות ובשיתוף הפעולה האסטרטגי בנוגע לצינור הגז איסטמד.
הוא בירך באותה תקופה את הודעת חברת אקסון מובייל לגבי זירוז הקידוחים שלה בגוש 10 באזור הכלכלי הבלעדי של קפריסין. הפעולות שהיו מתוכננות להתחיל ברבעון האחרון של 2018 החלו ב-2021.
ב-17 ביולי 2018 כריסטודולידיס פגש בבריסל את פדריקה מוגריני, הנציגה העליונה של האיחוד האירופי. הם דנו בתפקיד הפוטנציאלי של האיחוד האירופי בחידוש השיחות עם טורקיה אחרי תקופה של תקיעות. בביקורו הדגיש השר הקפריסאי ש"אין לקפריסין הלוקסוס לכישלון השיחות המחודשות", וש"על טורקיה להיענות לסטנדרטים האירופיים ולמשפט הבינלאומי".
ב-15 ביולי 2020 בהתייחסו לעימותים משנת 2020 בין ארמניה לאזרבייג'ן, גינה כריסטודולידיס את "הפרת שביתת הנשק" על ידי אזרבייג'ן וקרא לריסון מצד כל הצדדים על מנת למנוע את הסלמת המתח באזור".
ביוגרפיה > הנשיאות

ביוני 2022 הכריז כריסטודולודיס על מועמדותו לנשיאות, כמועמד עצמאי, על אף חברותו במפלגת האספה הדמוקרטית – DISY. הוא זכה לתמיכת המפלגות DIKO ו-EDEK. ב-5 בינואר 2021 בולק באופן פורמלי ממפגלת DISY.
בסיבוב הראשון של הבחירות לנשיאות, שבו התמקם במקום הראשון עם 32.94% ונהנה מגיבוי הנשיא אנסטסיאדיס. בסיבוב השני זכה ל-51.92% מהקולות, לעומת 48.08% של יריבו, אנדריאס מאברויאניס, שנתמך על ידי במפלגה הקומוניסטית AKEL (המפלגה הפרוגרסיבית של העם העובד).
ביוגרפיה > חיים אישיים

הוא נשוי לדיפלומטית פיליפה קרסרה, שכיהנה כסגן מנהלת הלשכה הדיפלומטית של הנשיא, ולזוג ארבע בנות.
פרסים ואותות הוקרה

2018 – תואר אביר של הקבר הקדוש
2021 – אות מסדר הדגל של סרביה – מטעם נשיא סרביה, אלכסנדר ווצ'יץ'
ספרים

2009 – Plans for the solution of the Cyprus problem, 1948–1978 (תוכניות לפתרון שאלת קפריסין 1978–1948), אתונה
2013 – Relations between Athens and Nicosia and the Cyprus problem, 1977–1988
(היחסים בין אתונה לניקוסיה ושאלת קפריסין), אתונה
הערות שוליים

↑  בעיתון Cyprus Mail ב-7 באוקטובר 2018
↑  ב-Handelsblatt 7 באוקטובר 2018
| --- | --- |
בקרת זהויות :  BnF: cb18028944q (data)  GND: 142802123  ISNI: 0000 0001 0743 204X  LCCN: no2010133548  NLG: 295578  NTA: 331804077  VIAF: 144664376   WorldCat (עם VIAF): 144664376 
שר החוץ ניקוס כריסטודולידיס בפגישה עם נשיא מדינת ישראל, ראובן ריבלין, במרץ 2018
כריסטודולידיס בפגישה עם מזכיר המדינה של ארצות הברית, מייק פומפאו בנובמבר 2018
גולף באולימפיאדת הנוער בואנוס איירס (2018)

| --- | --- |

 היכל:  מועדון הרלינגהם
 תאריך התחלה:  9 באוקטובר 2018
 תאריך סיום:  15 באוקטובר 2018
 מתחרים:  64 (32 נערים ו-32 נערות) מ-32 מדינות
 → 2014 
טורנירי הגולף באולימפיאדת הנוער בואנוס איירס (2018) התקיימו במועדון הרלינגהם בין התאריכים ה-9 באוקטובר ל-15 באוקטובר 2018. התחרויות הורכבו מטורניר נערים וטורניר נערות, שבכל אחד מהם השתתפו 32 ספורטאים. בנוסף, התקיים טורניר מעורב שמשתתפיו הורכבו מהספורטאים שהעפילו לטורניר היחידים.
העפלה

ההעפלה לטורניר היא אישית והמכסה ניתנת לוועד האולימפי המקומי ולא לספורטאים עצמם. כל חברי הנבחרת המשתתפים בטורניר נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל חברי הנבחרת נדרשים להיות בני 15 עד 18, בזמן המשחקים (תאריך הלידה בין ה-1 בינואר 2000 ל-31 בדצמבר 2003).
הוועד האולימפי הבינלאומי והאיגוד העולמי לגולף סיכמו ש־32 ספורטאים יעפילו לכל טורניר. מכסה בודדת, לכל טורניר ניתנה למדינה המארחת, ארגנטינה. 26 מכסות נוספות חולקו לכל טורניר בהתאם לדירוג העולמי לשחקני גולף חובבנים כפי שפורסם ב-25 ביולי 2018. אם מתקיים שוויון במקום ה-26 סוכם על המנגנון הבא לקביעת המדינה אשר תעפיל לטורניר. ראשית, המדינה עם ממוצע שילוב הנקודות הגבוה ביותר על ידי הוספת ממוצע הנקודות של המדורג הגבוה ביותר מאותה מדינה כפי שפורסם בדירוג העולמי ב-25 ביולי 2018. אם עדיין מתקיים שוויון, המדינה עם המספר הגדול יותר של שחקנים המופיעים בדירוג. אם עדיין יתקיים שוויון, ההקצאה תקבע על ידי הגרלה. חמש מכסות, לכל טורניר, חולקו כהקצאה עולמית.
הקבוצות המעורבות יורכבו בעדיפות ראשונה מנער ונערה מאותה מדינה שהעפילו לטורניר היחידים. אם לא תהיה בידי המדינה אפשרות להרכיב קבוצה מעורבת, הספורטאי של אותה מדינה יצוות לספורטאי ממדינה אחרת. אם מדינה בחרה שלא להשתמש במכסה שלה, המכסה תוקצה מחדש למדינה המודרגת הבאה בתור בדירוג העולמי לשחקני גולף חובבנים.
| תחרות העפלה | תאריך | מדינה מארחת | כמות מכסות | מדינה מעפילה לנערים | מדינה מעפילה לנערות |
| --- | --- | --- | --- | --- | --- |
| המדינה המארחת |  |  | 1 |  ארגנטינה |  ארגנטינה |
| דירוג העולמי לשחקני גולף חובבנים | 25 ביולי 2018 |  | 26 |  |  |
| הקצאה עולמית |  |  | 5 |  איסלנד  ניגריה  פפואה גינאה החדשה  סנט לוסיה  איחוד האמירויות הערביות |  איסלנד  ניגריה  פפואה גינאה החדשה  סנט לוסיה  איחוד האמירויות הערביות |
| סך הכל | סך הכל | סך הכל | 32 |  |  |
לוח זמנים

| תאריך | יום | שעת התחלה | תחרות |
| --- | --- | --- | --- |
| 9 אוקטובר | שלישי | 08:30 | טורניר נערים - סיבוב 1 טורניר נערות - סיבוב 1 |
| 10 אוקטובר | רביעי | 08:30 | טורניר נערים - סיבוב 2 טורניר נערות - סיבוב 2 |
| 11 אוקטובר | חמישי | 08:30 | טונרניר נערים - סיבוב 3 טורניר נערות - סיבוב 3 |
| 13 אוקטובר | שבת | 08:30 | טורניר מעורב - רביעיות שני כדורים |
| 14 אוקטובר | ראשון | 08:30 | טורניר מעורב - רביעייה |
| 15 אוקטובר | שני | 08:30 | טורניר מעורב |
מדליות ומנצחים

| --- | --- |
 :  ראו גם – מדליות באולימפיאדת הנוער בואנוס איירס (2018)
| תחרות |   |   |   |
| --- | --- | --- | --- |
טורניר נערים: 
טורניר נערות: 
טורניר מעורב:
הערות שוליים

1 2 3  הוועד האולימפי הבינלאומי והאיגוד העולמי לגולף (22 בספטמבר 2017). "Qualification System – Youth Olympic Games Buenos Aires 2018 - Golf" (PDF) (באנגלית). אורכב מ-המקור (PDF) ב-2018-06-16. נבדק ב-22 ביוני 2018. {{cite web}}:  (עזרה)
↑  האיגוד העולמי לגולף. "Qualification and Rankings". אורכב מ-המקור ב-2018-05-21. נבדק ב-22 ביוני 2018. {{cite web}}:  (עזרה)
העתק סן אנדראס

העתק סן אנדראס כפי שנראה באזור מישור קריזו
העתק סן אנדראס (San Andreas Fault) או שבר סן אנדראס הוא העתק גאולוגי בדרום-מערב קליפורניה שבארצות הברית, המהווה קו השקה בין שני לוחות טקטוניים – הלוח הפסיפי והלוח הצפון-אמריקאי. תזוזת לוחות אלה לאורך קו השבר היא הגורם העיקרי לרעידות אדמה תכופות באזור זה. הגדולה והקטלנית שבהן התחוללה ב-18 באפריל 1906 בסן פרנסיסקו.
מסלול השבר

אורכו של העתק סן אנדראס כ-1,300 קילומטר. מקובל לחלק אותו לשלושה חלקים:
חלקו הדרומי של השבר מתחיל סמוך לימת סלטון בצפון רכס הרי החוף הפסיפי, ממשיך צפונה ומתקמר מערבה בואכה הרי סן ברנרדינו, הלאה לאורך גבולם הדרומי, חוצה את מעבר קייהון. (Cajon pass), ממשיך צפונה לאורך גבולו הצפוני של רכס הרי סן גבריאל, חוצה את פארק פרזייר ומתקמר צפונה, בחלק המכונה "הקימור הגדול" (Big bend). צפונית מערבית לפארק פרזייר, עובר השבר לאורך מישור קריזו (Carrizo Plain), אשר בשל צחיחותו היחסית מאפשר לחזות היטב בקו השבר.
חלקו המרכזי של השבר ממשיך צפון-מערבה בין העיירה פארקפילד לעיירה הוליסטר. חלק זה של השבר מאופיין בתזוזה חלקה ורציפה: אף שהתזוזה לאורך קו השבר באזור זה ניכרת בתצורת הקרקע ובמבנים, היא כמעט בלתי מורגשת, ולא באה לידי ביטוי ברעידות אדמה.
חלקו הצפוני של השבר ממשיך מהעיירה הוליסטר, דרך הרי סנטה-קרוז, מוקד הרעש הגדול ב-1989, ממשיך צפונה בואכה חצי האי סן פרנסיסקו. באזור העיר פסיפיקה יורד קו השבר אל מתחת לפני המים, שם מעריכים כי היה מוקד הרעש הגדול בשנת 1906. השבר חוזר לחוף באזור לגונת בולינאס, יורד שוב אל מתחת לפני הים באזור מפרץ טומאלס, המפריד בין חצי האי פוינט רייס ליבשה, וחוזר ליבשה בפורט רוס. משם הוא ממשיך לאורך עמק הנהר גואלאלה, חוזר אל מתחת לפני המים בפוינט ארנה, ממשיך לאורך החוף עד סמוך לכף מנדוסינו, שם הוא מתקמר מעט מערבה, ומסתיים בצומת המשולש בין שלושה לוחות טקטוניים: לוח גורדה, הלוח הצפון-אמריקאי והלוח הפסיפי.